proxectonos/corpus_dominio_legal_administrativo_tmp huggingface dataset:
ORDE do 23 de decembro de 2004 pola que se establecen os domingos e festivos nos que se autoriza a apertura de establecementos comerciais durante o ano 2005.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 29/12/2004

A Lei 1/2004, do 21 de decembro, de horarios comerciais, que entrará en vigor o 1 de xaneiro de 2005, determina que o número mínimo de domingos e días festivos nos que os comercios poderán permanecer abertos ao público será de doce. Xunto con isto tamén figura a previsión de que as comunidades
autónomas poderán modificar o dito número de domingos e festivos en atención ás súas necesidades comerciais, incrementando ou reducindo, sen que en ningún caso se poida limitar por debaixo de oito o número mínimo de domingos e festivos de apertura autorizada.
Tendo en conta o novo marco normativo que se configura na devandita lei e de acordo co disposto no artigo 3 apartado 2º do Decreto 365/1996, do 26 de setembro, polo que se regulan os horarios comerciais no ámbito da Comunidade Autónoma de Galicia, modificado polo Decreto 98/1998, do 20 de marzo, a Consellería de Innovación, Industria e Comercio fixará anualmente oito domingos e festivos, que se consideraran hábiles para os efectos do exercicio da actividade comercial en todo o territorio da Comunidade Autónoma de Galicia.
En aplicación dos citados preceptos, logo de consulta efectuada cos axentes socioeconómicos interesados, e tendo en conta o interese xeral do comercio e dos consumidores, procédese á fixación dos 8 domingos e festivos que, para os efectos do exercicio da actividade comercial, teñen a condición de hábiles durante o ano 2005,
DISPOÑO:
Artigo único.
Os domingos e festivos nos que os establecementos comerciais poderán permanecer abertos ao público cun horario máximo de 12 horas diarias durante o ano 2005 son:
2 de xaneiro
9 de xaneiro
19 de marzo
3 de xullo
4 de decembro
8 de decembro
11 de decembro
18 de decembro
Disposición derradeira
A presente orde entrará en vigor ao día 1 de xaneiro de 2005.
Santiago de Compostela, 23 de decembro de 2004.
Juan Rodríguez Yuste
Conselleiro de Innovación, Industria e Comercio
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 22 decembro de 2004 pola que se determinan as festas locais nas que se autoriza a apertura de establecementos comerciais durante o ano 2005.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 29/12/2004

De acordo co disposto no artigo 3.2º do Decreto 365/1996, do 26 de setembro, polo que se regulan os horarios comerciais no ámbito na Comunidade Autónoma de Galicia, modificado polo Decreto 98/1998, do 20 de marzo, as festas locais soamente se considerarán hábiles para os efectos da actividade comercial se os respectivos concellos así llo solicitan á Consellería de Innovación, Industria e Comercio con anterioridade ao 15 de novembro de cada ano para a súa incorporación ao calendario que rexerá no ano seguinte.
Unha vez transcorrido o prazo para a presentación de solicitudes dos concellos, e á vista das presentadas.
DISPOÑO:
1. Autorizar a apertura dos establecementos comerciais durante o ano 2005 nos festivos locais dos concellos e días que de seguido se relacionan:
-Concello de Ferrol (A Coruña): 7 de xaneiro e 28 de marzo.
-Concello de Barbadás (Ourense): 8 de febreiro e 11 de novembro.
-Concello de Padrenda (Ourense): 24 de xuño e 16 de agosto.
-Concello de Vilardevós (Ourense): 16 de agosto.
-Concello de Gondomar (Pontevedra): 11 de xullo e 16 de agosto.
-Concello de Lalín (Pontevedra): 26 de setembro.
-Concello de Vigo (Pontevedra): 28 de marzo.
2. O resto dos festivos locais non determinados no punto anterior consideraranse inhábiles para os efectos de actividade comercial durante o ano 2005.
Santiago de Compostela, 22 de decembro de 2004.
Juan Rodríguez Yuste
Conselleiro de Innovación, Industria e Comercio
DECRETO 307/2004, do 27 de maio, polo que se lle cede ao Concello de Noia o inmoble coñecido como Teatro Coliseo Noela.
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/12/2004

A Comunidade Autónoma de Galicia é titular do inmoble denominado Teatro Coliseo Noela, situado na rúa Curro, termo municipal de Noia (A Coruña), ben patrimonial que figura no Inventario Xeral de Bens e Dereitos da Comunidade Autónoma de Galicia co código C 0520.
Á vista da solicitude presentada polo Concello de Noia, a Secretaría Xeral e do Patrimonio, dependente da Consellería de Economía e Facenda, tramitou expediente de cesión do dito inmoble, de conformidade co disposto no artigo 30 da Lei 3/1985, do 12 de abril, do patrimonio da Comunidade Autónoma galega e nos artigos 83 e seguintes do Regulamento que desenvolve a dita lei.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día vinte e sete de maio de dous mil catro,
DISPOÑO:
Artigo 1º
Acórdase a cesión, a título gratuíto, a favor do Concello de Noia, do inmoble coñecido como Teatro Coliseo Noela, situado na rúa Curro, no termo municipal de Noia, e inscrito no Rexistro da Propiedade de Noia, no tomo 811, libro 179, folio 1, predio nº 13.159, inscrición 1.
Artigo 2º
A devandita cesión queda sometida ás seguintes cláusulas:
a) O fin da cesión será a recuperación da tradición interpretativa e musical de Noia.
b) Se o dereito cedido non se aplicase ao fin sinalado dentro do prazo dun ano, contado desde o outorgamento da escritura pública, deixase de estalo con posterioridade, se descoidase ou utilizase con grave quebrantamento ou se incumprisen calquera das outras cláusulas, considerarase resolta a cesión e o dereito reverterá á Comunidade Autónoma de Galicia, de conformidade co disposto no artigo 87 do Regulamento da Lei 3/1985, do 12 de abril, do patrimonio da Comunidade Autónoma galega.
Artigo 3º
A devandita cesión formalizarase mediante escritura pública subscrita polo secretario xeral e do Patrimonio ou funcionario en quen delegue, debendo constar nela o acordo de cesión e a aceptación do
cesionario; serán de conta deste os custos de formalización.
Disposicións derradeiras
Primeira.-A Consellería de Economía e Facenda, a través da Secretaría Xeral e do Patrimonio, realizará os trámites necesarios para a efectividade de canto se dispón no presente decreto.
Segunda.-O presente decreto producirá efectos a partir do día seguinte ao da súa publicación.
Santiago de Compostela, vinte e sete de maio de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 22 de decembro de 2004 pola que se incrementa o crédito orzamentario previsto na Orde do 29 de abril de 2004 pola que se convocan axudas á renovación da frota pesqueira para o exercicio do ano 2004.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 23/12/2004

A Orde do 29 de abril de 2004 estableceu a convocatoria con cargo ao exercicio 2004 de axudas
para a renovación da frota pesqueira para buques de 12 ou máis metros de eslora total.
Agora é posible incrementar o dito crédito, polo que para tal efecto, esta consellería
DISPÓN:
Artigo único.-Incremento de crédito.
Increméntase o crédito orzamentario previsto no artigo 2º da Orde do 29 de abril de 2004, pola que se convocan axudas á renovación da frota pesqueira (DOG do 20 de maio), con cargo á aplicación orzamentaria 12.03.614B.770.3 na cantidade de 6.059.197,01 euros e con cargo á aplicación orzamentaria 12.03.721V.770.1 na cantidade de 5.438.615,64 euros que sumados aos 5.895.925,56 euros, totalizan 17.393.738,21 euros, permanecendo invariables o resto de condicións previstas na dita orde e sen que se abra un novo prazo de presentación de solicitudes.
Santiago de Compostela, 22 de decembro de 2004.
Enrique César López Veiga
Conselleiro de Pesca e Asuntos Marítimos
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 297/2004, do 9 de decembro, polo que se resolve o expediente de deslinde entre os termos municipais dos concellos de Covelo e A Cañiza (Pontevedra).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 23/12/2004

Logo da citación levada a efecto polo Instituto Xeográfico Nacional, por instancia do Concello de Covelo, o día 24 de febreiro de 2000, co obxecto de efectuar un replanteo na liña límite xurisdicional entre o citado concello e o da Cañiza, e non chegando as comisións de ambos os concellos a un acordo en canto ao trazado da citada liña límite, iníciase o expediente de deslinde.
Tramitado o dito expediente de acordo co procedemento establecido na Lei 5/1997, do 22 de xullo,
de Administración local de Galicia e no Real decreto 1690/1986, do 11 de xullo, regulamento de poboación e demarcación territorial das entidades locais, o Instituto Xeográfico Nacional emitiu informe do 3 de febreiro de 2003, no cal propón como liña límite xurisdicional definitiva entre os termos municipais da Cañiza e Covelo a que se describe na acta de deslinde de 1889, manifestando a desconformidade a este o Concello da Cañiza, dentro do prazo concedido aos concellos para presentaren alegacións.
Visto o disposto nos artigos 41.1º e 44.3º da Lei 5/1997, do 22 de xullo, de Administración local de Galicia, segundo os cales os conflitos que se poidan suscitar entre municipios en relación co deslinde dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da Deputación Provincial, da Comisión Galega de Delimitación Territorial e logo do ditame do Consello Consultivo de Galicia.
Por proposta do conselleiro de Xustiza, Interior e Administración Local, de acordo co ditame do Consello Consultivo de Galicia e logo da deliberación do Consello da Xunta de Galicia, na súa reunión do día nove de decembro de dous mil catro,
DISPOÑO:
Primeiro.-Resolver a cuestión suscitada entre os concellos de Covelo e A Cañiza, sobre o deslinde dos seus termos municipais, no sentido de considerar válida e vixente a liña límite xurisdicional establecida de conformidade coa acta de deslinde do 23 de novembro de 1889, tal e como propón e representa o Instituto Xeográfico Nacional no mapa de situación gráfica a escala 1:25.000 que acompaña o seu informe do 3 de febreiro de 2003 e que figura como anexo deste decreto.
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Contra esta resolución, que esgota a vía administrativa, poderase interpoñer recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución, sen prexuízo do disposto no artigo 44 da Lei 29/1998, do 13 de xullo, reguladora da xurisdición contencioso-administrativa, ou calquera outro recurso que coiden oportuno.
Santiago de Compostela, nove de decembro de dous mil catro.
Manuel Fraga Iribarne
Presidente
Xesús C. Palmou Lorenzo
Conselleiro de Xustiza, Interior e Administración
Local
ORDEN do 29 de novembro de 2004 pola que se fixa o prezo de venda ao público da publicación Macromagnitudes agrarias 2001.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 23/12/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único:
1. Queda aprobado o prezo de venda ao público da publicación editada por esta consellería Macromagnitudes agrarias 2001 ao prezo de 12 A.
2. Este prezo entenderase con IVE incluído.
Santiago de Compostela, 29 de novembro de 2004.
José A. Santiso Miramontes
Conselleiro de Política Agroalimentaria
e Desenvolvemento Rural
CONSELLERÍA DE CULTURA, COMUNICACIÓN SOCIAL
E TURISMO
DECRETO 303/2004, do 2 de decembro, polo que se amplía a afectación secundaria de terreos do porto de Vilaxoán, termo municipal de Vilagarcía de Arousa (Pontevedra), aprobada polo Decreto 318/1988, do 3 de novembro, para a construción de laboratorios do Centro de Control do Medio Mariño.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/12/2004

A Consellería de Pesca e Asuntos Marítimos solicitou da Secretaría Xeral e do Patrimonio, ao abeiro do disposto no artigo 12 da Lei 3/1985, do 12 de abril, do patrimonio da Comunidade Autónoma de Galicia, a ampliación da afectación secundaria de terreos no porto de Vilaxoán (Vilagarcía de Arousa), para a construción de laboratorios do Centro de Control do Medio Mariño.
O expediente de ampliación da afectación secundaria tramitouse segundo o disposto nos artigos 12 da citada Lei 3/1985, do 12 de abril, e 31 do Decreto 50/1989, do 9 de marzo, polo que se aproba o seu regulamento, con audiencia do ente público Portos de Galicia a que está adscrito o porto de Vilaxoán.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia na súa reunión do dous de decembro de dous mil catro,
DISPOÑO:
Artigo 1º
Acórdase a imposición dunha afectación secundaria sobre unha parcela de 1.130 m situada no porto de Vilaxoán, no termo municipal de Vilagarcía de Arousa (Pontevedra) e delimitada segundo os planos incorporados ao expediente, ampliando a establecida polo Decreto 318/1988, do 3 de novembro, (DOG nº 222, do 18 de novembro), para a construción de laboratorios do Centro de Control do Medio Mariño, da Consellería de Pesca e Asuntos Marítimos.
Artigo 2º
A concorrencia da antedita afectación respecto do porto de Vilaxoán non altera a adscrición orgánica exixida pola afectación principal, que conferira ao seu titular -Portos de Galicia- as facultades de administración, xestión e conservación, sen prexuízo das que lle corresponden á Consellería de Pesca e Asuntos Marítimos como titular dun interese específico por razón da afectación secundaria.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dous de decembro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 304/2004, do 2 de decembro, polo que se crea o Conservatorio Profesional de Música de titularidade do Concello de Tui (Pontevedra) para impartir as ensinanzas correspondentes ao grao medio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/12/2004

Segundo o disposto no artigo 31 do Estatuto de autonomía de Galicia, é competencia da Comunidade Autónoma galega a regulamentación e administración do ensino en toda a súa extensión, niveis e graos, modalidades e especialidades, e de acordo co artigo 1 do Decreto 454/2003, do 26 de decembro (Diario Oficial de Galicia do 19 de xaneiro de 2004), a Consellería de Educación e Ordenación Universitaria é o órgano da Administración da Comunidade Autónoma de Galicia ao que lle corresponden estas competencias.
O Conservatorio Profesional de Música de Tui vén impartindo as ensinanzas de grao medio de música con carácter provisional, primeiro ao abeiro dun convenio asinado o 10 de outubro de 1995, entre a Consellería de Educación e Ordenación Universitaria e o Concello de Tui, e posteriormente mediante autorizacións provisionais concedidas por Orde do 2 de xullo de 2001 (DOG do 22 de agosto) e pola Orde do 13 de outubro de 2003 (DOG do 27 de outubro).
Realizadas polo Concello de Tui as obras necesarias para adaptar as instalacións aos requisitos mínimos previstos no artigo 15.1º do Real decreto 389/1992, do 15 de abril (Boletín Oficial del Estado do 28 de abril), solicita a creación do Conservatorio Profesional de Música para impartir as ensinanzas de grao medio que establece a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro).
Cumpridos todos os trámites regulamentarios, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día dous de decembro de dous mil catro,
DISPOÑO:
Artigo 1º
Créase o conservatorio profesional de música de titularidade do Concello de Tui (Pontevedra) para impartir as ensinanzas correspondentes ao grao medio.
Artigo 2º
Neste conservatorio impartiranse as ensinanzas de grao medio de música reguladas pola Lei orgánica 1/1990, do 3 de outubro, de ordenación xeral do sistema educativo, e polo Decreto 253/1993, do 29 de xullo, polo que se establece o currículo do grao elemental e do grao medio das ensinanzas de música e o acceso aos ditos graos, modificado e ampliado polo Decreto 179/2003, do 27 de febreiro.
Disposición derradeira
Única.-Facúltase o conselleiro de Educación e Ordenación Universitaria para ditar as medidas necesarias para o desenvolvemento deste decreto.
Santiago de Compostela, dous de decembro de dos mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 302/2004, do 2 de decembro, polo que se desafecta do dominio público o Centro de Granitos de Galicia, inmoble situado no polígono das Gándaras, O Porriño (Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/12/2004

O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, de ser o caso, do dereito de reversión nos termos da lexislación de expropiación forzosa respecto daqueles bens adquiridos por este título. O inmoble do Centro de Granitos de Galicia está adscrito á Consellería de Innovación, Industria e Comercio que, a través da súa Dirección Xeral de Industria, Enerxía e Minas, promoveu a desafectación do ben en atención a que a prestación dos servizos previstos para este centro precisan de novas fórmulas de xestión.
Por todo isto, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día dous de decembro de dous mil catro,
DISPOÑO:
Artigo 1º
Desaféctase do dominio público o ben descrito a continuación:
Edificio nº 1 de planta rectangular composto de baixo de 800 m e andar primeiro de 375 m, aproximadamente, e edificio nº 2, tamén de planta rectangular, composto de andar baixo de 250 m, aproximadamente, e semisoto de 230 m, asentadas ambas as construcións sobre o seu soar de 6.103 m, no lugar das Gándaras de Torneiros e Cataboi, que linda o conxunto: norte, resto do predio matriz, hoxe dedicado a centro educativo; sur, camiño público, que separa do resto do predio matriz; leste, rúa da urbanización do polígono de Torneiros; e oeste, estrada do Porriño a Mosende.
Inmoble inscrito no Rexistro da Propiedade de Tui no tomo 861, libro 162, folio 103, predio nº 24.988, inscrición 2ª.
Artigo 2º
O inmoble anteriormente descrito adquire natureza patrimonial.
Santiago de Compostela, dous de decembro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 17 de decembro de 2004 pola que se ordena a publicación do acordo do Consello da Xunta de Galicia do 16 de decembro de 2004, polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 28/12/2004

A necesidade de adaptar a estrutura periférica da Consellería de Educación e Ordenación Universitaria ás actuais necesidades da actividade desenvolvida, fan necesario a modificación da relación de postos de traballo da dita consellería.
En consecuencia, por proposta da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día dezaseis de decembro de dous mil catro, adoptou o seguinte
ACORDO:
Primeiro.-Modificar a vixente relación de postos de traballo da Consellería de Educación e Ordenación Universitaria, nos termos que se sinalan no anexo a este acordo.
Segundo.-Ordenar a publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do dezaseis de decembro de dous mil catro, relativo á modificación da relación de postos de traballo da Consellería de Educación e Ordenación Universitaria, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 17 de decembro de 2004.
Jaime Pita Varela
Conselleiro da Presidencia, Relacións Institucionais
e Administración Pública
RESOLUCIÓN do 17 de decembro de 2004 pola que se ordena a publicación do acordo do Consello da Xunta de Galicia do 16 de decembro de 2004, polo que se aproba a nova relación de postos de traballo da Consellería de Emigración.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 28/12/2004

A entrada en vigor do Decreto 274/2004, do 18 de novembro, polo que se desenvolve a estrutura orgánica da Consellería de Emigración, fai necesario aprobar unha nova relación de postos de traballo da dita consellería.
En consecuencia, por proposta da Consellería de Emigración, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día dezaseis de decembro de dous mil catro, adoptou o seguinte
ACORDO:
Primeiro.-Aprobar a nova relación de postos de traballo da Consellería de Emigración, nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela, se ben a plena efectividade dos postos de traballo que se crean quedará supeditada á existencia de crédito axeitado e suficiente na Lei de orzamentos xerais da Comunidade Autónoma de Galicia para o ano 2005, que sexa aprobada.
Terceiro.-Clasificar de libre designación, ademais dos postos de traballo con nivel de complemento de destino comprendido entre 28 (inclusive) e 30, os de nivel inferior que a continuación se relacionan, de acordo coas motivacións que se especifican, todo iso de conformidade co disposto no artigo 28 da Lei 4/1988, do 26 de maio, da función pública de Galicia:
Código
Denominación
Motivación
EM.C01.00000.15770.001
EM.C02.00000.15770.002
EM.C03.00000.15770.002
EM.C05.00000.15770.002
Secretario/a conselleiro/a
Secretario/a secretario/a xeral
Secretario/a director/a xeral
Secretario/a director/a xeral
Artigo 6 da orde da Consellería da Presidencia e Administración Pública do 21 de novembro do 1989 (DOG nº 232, do 4 de decembro). Postos de confianza.
EM.C02.00001.15770.010
EM.C02.00001.15770.019
Xefe sección Habilitación e Réxime Orzamentario
Xefe sección Persoal e Habilitación de Nóminas
Postos de especial responsabilidade polo manexo de fondos públicos.
EM.C03.00000.15770.005
Sección Unidade de Apoio
Posto de especial confianza e responsabilidade en atención ao colectivo que hai que atender.
Visto o acordo adoptado polo Consello da Xunta de Galicia na súa reunión do dezaseis de decembro de dous mil catro, relativo á aprobación da nova relación de postos de traballo da Consellería de Emigración, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 17 de decembro de 2004.
Jaime Pita Varela
Conselleiro da Presidencia, Relacións Institucionais
e Administración Pública
REAL decreto 2260/2004, do 26 de novembro, polo que se nomea presidente do Tribunal Superior de Xustiza de Galicia a Jesús Souto Prieto.
CONSELLO XERAL DO PODER XUDICIAL — II. AUTORIDADES E PERSOAL — 24/12/2004

Por proposta do pleno do Consello Xeral do Poder Xudicial, na súa reunión do día 17 de novembro de 2004, e de conformidade co disposto nos artigos 127.5º e 336 da Lei orgánica 6/1985, do 1 de xullo, do poder xudicial.
Nomeo presidente do Tribunal Superior de Xustiza de Galicia a Jesús Souto Prieto, en provisión da vacante producida por expiración do prazo legal polo que fora nomeado con anterioridade para o mesmo cargo.
Dado en Madrid, 26 de novembro de 2004.
Juan Fernando López Aguilar
Ministro de Xustiza
DECRETO 310/2004, do 9 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción do acondicionamento da estrada PO-230, treito: Campo Lameiro-cruzamento da estrada a Paredes e accesos ao parque arqueolóxico. Clave: PO/02/195.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/12/2004

Con data do 2 de setembro de 2004, o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda, aprobou definitivamente o proxecto de construción de acondicionamento da estrada PO-230, treito: Campo Lameiro-cruzamento da estrada a Paredes e accesos ao parque arqueolóxico. Clave: PO/02/195.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia, en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, estando prevista a inauguración do parque arqueolóxico no ano 2005, sendo necesario mellorar os accesos de vehículos ao citado parque.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do vicepresidente primeiro e conselleiro de Política Territorial, Obras Públicas e Vivenda e logo de deliberación do Consello da Xunta de Galicia, na súa reunión do día nove de decembro de dous mil catro
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación do proxecto de construción do acondicionamento da estrada PO-230, treito: Campo Lameiro-cruzamento da estrada a Paredes e accesos ao parque arqueolóxico. Clave: PO/02/195.01.
Santiago de Compostela, nove de decembro de dous mil catro.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de
Política Territorial, Obras Públicas e Vivenda
DECRETO 299/2004, do 9 de decembro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación da plataforma e mellora do trazado da estrada provincial A Laracha á Silva por Golmar, punto quilométrico 0,000 ao punto quilométrico 5,900 (concello da Laracha).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 24/12/2004

A Deputación Provincial da Coruña, en sesión que tivo lugar o día vinte e tres de maio de dous mil catro, aprobou o proxecto de ampliación da plataforma e mellora do trazado da estrada provincial A Laracha á Silva por Golmar, punto quilométrico 0,000 ao punto quilométrico 5,900 e, na sesión do dezasete de setembro de dous mil catro, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda, emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día dez de novembro de dous mil catro.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuación é necesaria para evitar o altísimo risco de accidentes con perigo para a vida humana, debido á existencia de curvas perigosas con pequeno radio, edificacións e vivendas pegadas á estrada, o estado do firme da estrada, o largo da calzada de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia, na súa reunión do día nove de decembro de dous mil catro
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación da plataforma e mellora do trazado da estrada provincial A Laracha á Silva por Golmar, punto quilométrico 0,000 ao punto quilométrico 5,900, debendo, se é o caso, unha vez ocupados os terreos necesarios, obter as autorizacións que foran necesarias dos organismos competentes, con carácter previo ao inicio das obras.
Santiago de Compostela, nove de decembro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior
e Administración Local
ORDE do 20 de decembro de 2004 pola que se amplía a dotación orzamentaria para a concesión de axudas para a compra de gando bovino que teña por obxecto a reposición das reses como consecuencia do sacrificio obrigatorio en execución dos programas de control e erradicación de enfermidades dos animais reguladas e convocadas pola Orde do 17 de decembro de 2003.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 24/12/2004

A Orde do 17 de decembro de 2003 (DOG nº 251, do 29 de decembro) que regulaba e convoca axudas para a compra de gando bovino que teña por obxecto a reposición das reses como consecuencia do sacrificio obrigatorio en execución dos programas de control e erradicación de enfermidades dos animais. Á vista das solicitudes realizadas ao
amparo desta é preciso incrementar a dotación económica prevista inicialmente para afrontar o gasto correspondente.
Na súa virtude, de conformidade co disposto no artigo 30.I.3 do Estatuto de autonomía de Galicia, e en uso das competencias que me confire a Lei 1/1983, do 22 de febreiro, modificada pola Lei 11/1988, do 20 de outubro, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria que se recolle no artigo 12 da orde desta consellería do 17 de decembro de 2003 (DOG nº 251, do 29 de decembro) pola que se regulan e convocan axudas para a compra de gando bovino que teña por obxecto a reposición das reses como consecuencia do sacrificio obrigatorio en execución dos programas de control e erradicación de enfermidades dos animais, tal como se detalla a seguir:
O importe inicial establecido para o financiamento desta orde incrementarase en 60.000 euros con cargo á aplicación orzamentaria 09.03.613-A.770.0 Programas sanitarios especiais, dos orzamentos xerais da Comunidade Autónoma de Galicia para o ano 2004.
Segundo.-Esta modificación non afecta o prazo que se establece para a presentación das solicitudes de axuda en dita Orde do 17 de decembro de 2003.
Disposición derradeira
Primeira.-Esta orde entrará en vigor o día seguinte ao da súa publicación no Diario Oficial e Galicia.
Santiago de Compostela, 20 de decembro de 2004.
José Antonio Santiso Miramontes
Conselleiro de Política Agroalimentaria e
Desenvolvemento Rural
ORDE do 3 de decembro de 2004 pola que se declara de interese galego a Fundación Santiago Centro, Área Comercial, e se ordena a súa inscrición na sección do Rexistro de Fundacións de Interese Galego desta consellería.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 24/12/2004

Con data do 26 de novembro de 2004, publicouse no Diario Oficial de Galicia número 231, a orde da Consellería da Presidencia, Relacións Institucionais e Administración Pública do 17 de novembro de 2004, pola que se clasifica como de interese social á Fundación Santiago Centro, Área Comercial, ads
cribíndose á Consellería de Innovación, Industria e Comercio, que terá que exercer o protectorado plenamente sobre ela.
Esta fundación, de acordo co establecido no artigo seis dos seus estatutos, ten por finalidade:
«A dinamización socioeconómica e cultural do espazo urbano de Santiago de Compostela coñecido como ensanche, a través da promoción da actividade comercial, cultural, científica, etc., e mediante a realización de todas aquelas actividades que conveñan ao establecemento, promoción e xestión dun centro comercial aberto, incluíndo, se é o caso, as actividades económicas, culturais, sociais, de formación e calquera outras análogas que favorezan a consecución dos devanditos fins».
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, (modificada pola Lei 11/1988, do 20 de outubro), reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, (modificada pola Lei 11/1991, do 8 de novembro), e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.-Declárase de interese galego a Fundación Santiago Centro, Área Comercial, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Disposición adicional
Inscribirase a Fundación Santiago Centro, Área Comercial, na sección do Rexistro de Fundacións da Consellería de Innovación, Industria e Comercio. Esta inscrición producirá os efectos constitutivos que sinala a Lei 7/1983, do 22 de xuño, do réxime das fundacións de interese galego, (modificada pola Lei 11/1991, do 8 de novembro).
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de decembro de 2004.
Juan Rodríguez Yuste
Conselleiro da Consellería de Innovación,
Industria e Comercio
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 13 de decembro de 2004 pola que se dispón o nomeamento de membros do Consello Galego de Cooperativas.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 28/12/2004

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo cuarto a composición, e no artigo 5º o procedemento de nomeamento e cesamento dos membros deste órgano.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 5º e a disposición derradeira primeira do Decreto 25/2001, do 18 de xaneiro, en relación cos decretos 20/2003, do 18 de xaneiro, e 23/2003, de 20 de xaneiro, polo que se fixa a estrutura orgánica dos departamentos da Xunta de Galicia,
DISPOÑO:
Artigo único.-Polas vacantes producidas no Consello Galego de Cooperativas noméanse, en representación da Consellería de Asuntos Sociais, Emprego e Relacións Laborais, o director xeral de Promoción do Emprego, Andrés Castro Bande, e o subdirector xeral de Apoio á Contratación e a Emprendedores, Jorge Barros de la Peña, como membro titular e suplente, respectivamente.
-Pola substitución producida nun membro suplente, en representación da Unión de Cooperativas do
Ensino de Traballo Asociado de Galicia, noméase, por proposta da devandita Unión, a Alfonso Fernández Rodríguez como vogal suplente.
Santiago de Compostela, 13 de decembro de 2004.
Belén Prado Sanjurjo
Conselleira de Asuntos Sociais, Emprego
e Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 27 de decembro de 2004 pola que se prrorroga a vixencia da Orde do 19 de xaneiro de 2004, pola que se aproban os horarios de apertura e peche de espectáculos e establecementos públicos na Comunidade Autónoma de Galicia para o ano 2004.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 31/12/2004

Con data do 29 de xaneiro de 2004, publicouse no Diario Oficial de Galicia a Orde do 19 de xaneiro de 2004, pola que se aproban os horarios de apertura e peche de espectáculos e establecementos públicos na Comunidade Autónoma de Galicia para o ano 2004.
O Decreto 292/2004, do 18 de novembro, polo que se aproba o Catálogo de espectáculos públicos e actividades recreativas da Comunidade Autónoma de Galicia (DOG n º 245, do 20 de decembro), estableceu unha nova tipoloxía de espectáculos e actividades recreativas, que exixe que a nova orde que regule os seus horarios.
A disposición derradeira do Decreto 292/2004 establece que a entrada en vigor del será aos dous meses da súa publicación. Por esta razón, en tanto non entre en vigor xunto coa orde que regula os horarios, procede prorrogar a vixencia da Orde do 19 de xaneiro de 2004.
Polo exposto, en virtude das atribucións que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO
Artigo único.-Prorrógase a vixencia da Orde do 19 de xaneiro de 2004 pola que se aproban os horarios de apertura e peche de espectáculos e establecementos públicos na Comunidade Autónoma de Galicia para o ano 2004, en tanto non se publique e entre en vigor a nova disposición reguladora dos horarios de apertura e peche.
Disposición derradeira
A presente orde entrará en vigor o 1 de xaneiro de 2005.
Santiago de Compostela, vintesete de decembro de dous mil catro.
Jesús C. Palmou Lorenzo
Conselleiro de Xustiza, Interior e Administración
Local
CONSELLERÍA DE FAMILIA, XUVENTUDE, DEPORTE
E VOLUNTARIADO
RESOLUCIÓN do 30 de decembro de 2004 pola que se ordena a publicación do acordo do Consello da Xunta de Galicia do 29 de decembro de 2004, polo que se modifica a relación de postos de traballo desta consellería e do Consello Consultivo de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 31/12/2004

O acordo acadado o 7 de outubro de 2004, entre a Consellería da Presidencia, Relacións Institucionais e Administración Pública e o Consello Consultivo de Galicia, no cal se fixan as condicións en que terá lugar a xestión do parque móbil dos altos cargos do Consello Consultivo de Galicia por parte da Consellería da Presidencia, Relacións Institucionais e Administración Pública, fai necesaria a modificación da actual relación de postos de tra
ballo da referida consellería e do Consello Consultivo de Galicia.
En consecuencia, por proposta da Consellería da Presidencia, Relacións Institucionais e Administración Pública e do Consello Consultivo de Galicia, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do día vinte e nove de decembro de dous mil catro, adoptou o seguinte
ACORDO:
Primeiro.-modificar a vixente relación de postos de traballo da Consellería da Presidencia, Relacións Institucionais e Administración Pública e do Consello Consultivo de Galicia, nos termos que se sinalan no anexo a este acordo.
Segundo.-Ordear a publicación da dita modificación no Diario Oficial de Galicia para efectos da súa entrada en vigor a partir do día 1 de xaneiro de 2005.
Visto o acordo adoptado polo Consello da Xunta de Galicia na súa reunión do vinte e nove de decembro de dous mil catro, relativo á modificación da relación de postos de traballo da Consellería da Presidencia, Relacións Institucionais e Administración Pública e do Consello Consultivo de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 30 de decembro de 2004.
Jaime Pita Varela
Conselleiro da Presidencia, Relacións Institucionais e Administración Pública
ANEXO I
Consello Consultivo de Galicia
Na vixente relación de postos de traballo do Consello Consultivo de Galicia publicada no DOG nº 151, do 7-8-2002, na páxina 12.078, prodúcense as seguintes modificacións:
Persoal funcionario
Modificacións:
-O posto «031.-XEFE/A SERVIZO DE XESTIÓN ECONÓMICA E HABILITACIÓN», cambia de denominación e pasa a ser «XEFE/A SERVIZO DE XESTIÓN ECONÓMICA E DE PERSOAL E HABILITACIÓN».
Persoal laboral
Amortizacións:
Suprímense os postos «021.-CONDUTOR 1ª», «022.-CONDUTOR 1ª», «023.-CONDUTOR 1ª», «024.-CONDUTOR 1ª», «025.-CONDUTOR 1ª», «026.-CONDUTOR 1ª» por pasaren á Consellería da Presidencia, Relacións Institucionais e Administración Pública como consecuencia do acordo acadado o 7 de outubro de 2004 entre a dita consellería e o Consello Consultivo de Galicia.
ORDE do 25 de novembro de 2004 pola que se fixan os prezos de venda ao público de diversas publicacións desta consellería.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 03/12/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións que se relacionan no anexo.
2. Estes prezos entenderanse con IVE incluído.
Disposicións derradeiras
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de novembro de 2004.
Pilar Rojo Noguera
Conselleira de Familia, Xuventude, Deporte
e Voluntariado
ANEXO
-9ª Xuntanza de novos investigadores: 10 A.
-Outono fotográfico 2004: 12 A.
-A prostitución feminina na Comunidade Autónoma de Galicia: 7,50 A.
ORDE do 11 de novembro de 2004 pola que se autoriza o cambio de denominación do Instituto de Educación Secundaria de Guitiriz (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/12/2004

Tendo en conta o artigo 3 do punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG do 9 de agosto), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autorizar o cambio de denominación do centro que no anexo se relaciona.
Santiago de Compostela, 11 de novembro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: Guitiriz.
Localidade: Lagostelle.
Código do centro: 27016200.
Denominación: Instituto de Educación Secundaria de Guitiriz.
Nova denominación: Instituto de Educación Secundaria Poeta Díaz Castro.
RESOLUCIÓN do 28 de outubro de 2004, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo adoptado pola comisión paritaria do convenio colectivo para o sector de pompas fúnebres da Comunidade Autónoma galega.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 14/12/2004

Visto o acordo acadado pola comisión paritaria do convenio colectivo para o sector de pompas fúnebres, na reunión do 25 de outubro de 2004, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 28 de outubro de 2004.
José Vázquez Portomeñe
Director xeral de Relacións Laborais
ANEXO
Acta da xuntanza ordinaria da comisión paritaria do convenio colectivo de pompas fúnebres de Galicia.
En Santiago de Compostela, sendo as once horas do día vinte e cinco de outubro de dous mil catro, reúnese a comisión paritaria do convenio colectivo de pompas fúnebres de Galicia, integrada polas seguintes persoas:
-En representación da parte empresarial:
Fernando Ruiz Posse (Pompas Fúnebres de A Coruña, S.A.), que actúa tamén en representación de Juan Carballido Engroba (empresa Funeraria Lamas, de Lugo).
Emilio Francisco Martínez Pérez (Pompas Fúnebres del Miñor).
-En representación da parte social:
Pedro Pablo López Fernández (FES-UGT Galicia), que asume a representación de Carlos Barrientos Porras (FES-UGT Galicia).
Victoria Pumar Carrión (SN de CC.OO. de Galicia).
Asiste á xuntanza Demetrio Fernández López, presidente do Consello Galego de Relacións Laborais.
Logo das oportunas deliberacións e debate, acordan o seguinte:
Aprazar a posta en marcha do plan de pensións de emprego para o sector, previsto no artigo 25 do convenio colectivo autonómico de pompas fúnebres (non así os seus efectos, que se manteñen nos termos expresados no citado artigo). Este aprazamento manterase mentres non resolva a Dirección Xeral de Seguros a consulta efectuada pola comisión promotora do citado plan con data 28 de setembro de 2004.
E non tendo máis asuntos que tratar, dáse por rematada a xuntanza, estendéndose a presente acta, que asinan os asistentes, por triplicado exemplar, en Santiago de Compostela o vinte e cinco de outubro de dous mil catro.